Umar Usman Kadafur
Umar Usman Kadafur (an haife shi a ranar 31 ga Mayu, 1976 a Biu, Nigeria ) ɗan siyasan Najeriya ne.  Shi ne mataimakin gwamnan jihar Borno na 8 a dimokuradiyya .

Karatu 
Umar Usman Kadafur ya yi karatunsa na farko a makarantar firamare ta Mbulamel, Biu. Daga nan sai ya wuce Makarantar Sakandaren Kimiyya ta Gwamnati Monguno don samun shaidar kammala karatunsa na sakandare. Da yawa daga baya, ya ci gaba da karatunsa a Jami'ar Maiduguri, ya karanci harkar aikin gwamnati.

Mukaddashin Gwamna
A kwanakin baya ne gwamnan jihar Borno Farfesa Babagana Zulum ya rubutawa majalisar dokokin jihar Borno takardar neman amincewar ya nada Umar Kadafur a matsayin mukaddashin gwamna daga ranar 29 ga Afrilu zuwa 19 ga Mayu, 2021. Gwamnan ya nemi amincewar majalisar dokokin jihar, domin baiwa Umar Kadafur a matsayin mukaddashin gwamna na tsawon kwanaki 21.  A wata wasika mai kwanan wata 26 ga Afrilu, 2021, kuma yan majalisun jahar sun karɓi bukatar gwamnan.

Manazarta 

Rayayyun mutane
Haihuwan 1976